འཇམ་དཔལ་དཔའ་བོ་གཅིག་སྒྲུབ་ཀྱི་དཀྱིལ་ཆོག་བཞུགས་སོ། །
ད་ནི་འཇམ་དཔལ་དཔའ་བོ་གཅིག་ཏུ་སྒྲུབ་པའི་རྒྱུད་དུ་དབང་སྐུར་བ་བཤད་པར་བྱ་སྟེ།
དེ་ལ་སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ལ་གསུམ་སྟེ། བསྙེན་པའི་ཆོ་
ག་དང་། སའི་ཆོ་ག་དང་། སྟ་གོན་གྱི་ཆོ་གའོ། །སྤྱིར་བསྙེན་པ་ལ་གཙོ་བོའི་རྩ་བའི་བསྙེན་པ་ནི།
རབ་མཚན་མའི་བསྙེན་པ་སྟེ། ལྷ་དངོས་སུ་གྲུབ་ནས་བཀའ་གནང་བ་དང་། རྫས་འབར་བ་ལ་
སོགས་པ་དང་། མི་འཁྲུལ་བའི་སྒྲ་དང་འོད་ལ་སོགས་པ་དང་། རྨི་ལམ་དུ་རྟག་ཏུ་དགེ་བ་ལ་
སོགས་པའོ། །འབྲིང་དུས་ཀྱི་བསྙེན་པ་ནི། ལོ་གཅིག་དང་། ཟླ་བ་དྲུག་དང་། ཟླ་བ་གསུམ་ལ་
སོགས་པའོ། །ཐ་མ་གྲངས་ཀྱི་བསྙེན་པ་ནི། འབུམ་ཕྲག་དྲུག་དང་། བཞི་དང་།གསུམ་ལ་སོགས་
པའོ། །ཉེ་བའི་བསྙེན་པ་ནི། རྡོ་རྗེ་སློབ་དཔོན་ཉིད་བྱང་ཆུབ་ཀྱི་སེམས་ལ་ཞུགས་པ། ཤེས་རབ་
དང་ལྡན་པ། བརྟན་པ། སྙིང་རྗེ་ཅན། སྒྱུ་རྩལ་དག་ལ་མཁས་པ། ཤེས་རབ་ཀྱི་ཕ་རོལ་ཏུ་ཕྱིན་
པའི་ཚུལ་ལ་རྟག་ཏུ་མཁས་པ། ཐེག་པ་གསུམ་གྱི་ཁྱད་པར་ཤེས་པ། གསང་སྔགས་ཀྱི་དེ་ཁོ་ན་
ཉིད་ཀྱི་དོན་ལ་མཁས་པ། བསམ་པ་ཤེས་པ། སངས་རྒྱས་དང་བྱང་ཆུབ་སེམས་དཔའ་རྣམས་ལ་
དད་པ། དཀྱིལ་འཁོར་འབྲི་བའི་ལས་བྱེད་པར་གནང་ཞིང་། དབང་སྐུར་བ་སྟེ། མདོར་ན་
རིགས་བཙུན་པ། སེམས་བརྟན་པ། བྱང་ཆུབ་ཀྱི་སེམས་ལ་གནས་པ། མདོ་དང་སྔགས་ཀྱི་ལག་
ལེན་ལ་མཁས་ཤིང་ཉམས་སུ་མྱོང་བ། གསང་སྔགས་སྤྱོད་པ་ལ་མངོན་པར་བརྩོན་པ། སློབ་མ་
གང་དཀོན་མཆོག་ལ་དད་པ་བརྟན་པ། གསང་སྔགས་ལ་མོས་པ་མང་བ། རང་བཞིན་གྱིས་ཉོན་
206

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། ། ཨཏེ
མོངས་པ་ཆུང་བ། གཞན་ལ་སྙིང་རྗེ་ཆེ་བས་དབང་གི་སྣོད་དུ་རུང་བ་དེ་ལྟ་བུས་མནྜལ་ཕུལ་ཏེ།
རྡོ་རྗེ་སློབ་དཔོན་བདག་ལ་བཅོམ་ལྡན་འདས་འཇམ་པའི་དབྱངས་ཀྱི་དཀྱིལ་འཁོར་དུ་དབང་
བསྐུར་བ་བསྩལ་དུ་གསོལ། ཅེས་ལན་གསུམ་གསོལ་བ་འདེབས་པའམ། ཡང་ན་སློབ་དཔོན་
བདག་ཉིད་ཀྱིས་དེ་ལྟ་བུའི་ཡོན་ཏན་དང་ལྡན་པའི་སློབ་མ་ཁྱད་པར་ཅན་དུ་མཐོང་ནས། སྙིང་
རྗེ་ཆེན་པོས་ཅི་ནས་ཀྱང་འདི་ཕན་ཡོན་ཆེན་པོ་དང་ལྡན་པའི་སྔགས་འདི་ཉིད་ལ་སྦྱར་བར་བྱའོ་
སྙམ་དུ་བྱ་སྟེ། ངས་རང་ལ་གསོལ་བ་མ་བཏབ་ཀྱང་། རང་གིས་དེ་ཉིད་ཐབས་ལ་མཁས་པས་
མདུན་དུ་བོས་ནས། བུ་ཚུར་ཐེག་པ་ཆེན་པོ་ཡི། །ཁྱོད་ནི་ཚུལ་ཆེན་སྣོད་ཡིན་ཏེ། །གསང་སྔགས་
སྤྱོད་ཚུལ་ཆོ་ག་ནི། །ཁྱོད་ལ་ཡང་དག་བསྟན་པར་བྱ། །རྫོགས་པའི་སངས་རྒྱས་གང་འདས་དང་། །
དེ་བཞིན་གང་དག་མ་བྱོན་དང་། །ད་ལྟར་བྱུང་བའི་མགོན་པོ་རྣམས། །འགྲོ་ལ་ཕན་ཕྱིར་བཞུགས་
པ་དང་། །དེ་དག་ཀུན་གྱིས་གསང་སྔགས་ཀྱི། །ཆོ་ག་བཟང་བོ་འདི་མཁྱེན་ནས། །དཔའ་བོས་
བྱང་ཆུབ་ཤིང་དྲུང་དུ། །ཐམས་ཅད་མཁྱེན་པ་མཚན་མེད་བརྙེས། །གསང་སྔགས་སྦྱོར་བ་མཉམ་
མེད་དེ། །ཤཱཀྱ་སེངྒེ་སྐྱོབ་པ་ཡིས། །བདུད་སྡེ་ཤིན་ཏུ་མི་བཟད་པ། །དཔུང་ཆེན་དག་ཀྱང་དེ་
ཡིས་བཅོམ། །དེ་བས་ཀུན་མཁྱེན་འཐོབ་བྱའི་ཕྱིར། །བུ་ཡིས་བློ་གྲོས་འདི་གྱིས་ཤིག །ཅེས་ལན་
མང་དུ་བརྗོད་པས་སྤྲོ་ཞིང་གཟེངས་བསྟོད་པར་བྱ་སྟེ། གནས་དབེན་ཞིང་ཡིད་དུ་འོང་བར།
སྔར་གྱི་བསྙེན་པ་ཞག་བདུན་གསོ་ཞིང་། ལྷ་དང་འབྱུང་བོ་ལ་གཏོར་མ་ཐུན་མཚམས་སུ་དབུལ་
བར་བྱའོ།
སའི་ཆོ་ག་ལ་ས་བརྟག་པ་ནི། མེ་ཏོག་འབྲས་བུ་ལས་འཇམ་པོ་རྣམས་ལ་ཁྲུ་དོ་ལ་སོགས་
པ་རྩ་བའི་དཀྱིལ་འཁོར་ཉིས་འགྱུར་གྱི་ས་བརྐོས་ནས། རྡོ་བ་དང་། བོང་བ་དང་། གྱོ་མོ་དང་།
གསེག་མ་མེད་ཅིང་། སྐྲ་དང་། ཕུབ་མ་དང་། སོལ་བ་དང་། ཐལ་བ་དང་། ཚེར་མ་དང་། རུས་
207

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པ་དང་། སྡོང་དུམ་དང་། ཟུག་རྔུ་བསལ་བ། གྲོག་སྦུར་དང་། སྲིན་བུ་དང་། སྲོག་ཆགས་ཀྱི་
སྐྱོན་བསལ་ལ་ལས་དང་མཐུན་པའི་ས་འབྲུ་རྣམས་དང་བཅས་པའི་རིན་པོ་ཆེའི་གཏེར་བཅུག་སྟེ།
དྲི་ཞིམ་པོས་སྦྲུས་པའི་ལས་དང་མཐུན་པའི་སས་བཀང་ལ། ལས་ཐམས་ཅད་སྤོས་ཆུས་བཏབ་
ཅིང་། འཐས་པར་བཅགས་ཏེ་ངོས་བསྙམས་ནས། བའི་ལྕི་བ་ས་ལ་མ་ལྷུང་བ་བའི་གཅིན་དང་
བསྲེས་པས་ཁྱབ་པར་བྱུགས་ཏེ། ན་མཿས་མནྟ་བུད་དྷ་ནཱཾ། ཨ་པྲ་ཏི་ས་མེ་ག་ག་ན་ས་མ་ཏཱ་ནུ་ག་
ཏེ་པྲ་ཀྲི་ཏི་བི་ཤུད་དྷེ་དྷརྨ་དྷ་ཏུ་བི་ཤོ་དྷ་ནི་སྭཱ་ཧཱ། ཞེས་པའི་སྔགས་བཟླས་པའི་སྤོས་ཆུས་གཏོར་
ལ། ཆོས་ཀྱི་དབྱིངས་རང་བཞིན་གྱིས་རྣམ་པར་དག་པ་བསྒོམ་མོ། །ས་བཟུང་བ་ལ་སངས་རྒྱས་
ཀྱིས་ས་བཟུང་བ་ནི། དེ་ནས་སློབ་དཔོན་ལངས་ཏེ་དཀྱིལ་འཁོར་གྱི་དབུས་སུ་སོང་ནས་དཀྱིལ་
ཀྲུང་གིས་བསྡད་སྟེ། རང་ཉིད་ཨ་ལས་རྣམ་པར་སྣང་མཛད་གསེར་མདོག འོད་ཟེར་མཐའ་
ཡས་པས་སྐོར་བ། ཨཾ་ལས་ཤར་དུ་རིན་ཆེན་མེ་ཏོག་དམར་སེར། ལྷོར་མེ་ཏོག་ཀུན་ཏུ་རྒྱལ་བ་
གསེར་མདོག ནུབ་ཏུ་འོད་དཔག་མེད་དམར་བོ། བྱང་དུ་མི་འཁྲུགས་པ་སྔོན་པོ། ཐམས་ཅད་
ཀྱང་ཐོར་ཚུགས་དང་དབུ་རྒྱན་འཆང་བ། དར་དང་རིན་པོ་ཆེས་སྤྲས་པ། ཕྱག་གཉིས་མཉམ་
བཞག་མཛད་པ། པདྨ་དཀར་བོའི་ལྟེ་བ་དང་འདབ་མ་བཞིར་དཀྱིལ་ཀྲུང་མཛད་པ་ལས་འཁོར་
བཞི་རྣམས་བབས་ནས་མགྲིན་གཅིག་ཏུ། ཕྱག་འཚལ་བྱང་ཆུབ་སེམས་ཁྱོད་ལ། །ཕྱག་འཚལ་
བྱང་ཆུབ་འབྱུང་ཁྱོད་ལ། །སྤྱོད་གཟུགས་ཁྱོད་དང་ས་དང་ནི། །ཕ་རོལ་ཕྱིན་ལ་ཕྱག་འཚལ་ལོ། །
བཅོམ་ལྡན་བདག་ལ་ཐུགས་བརྩེ་བས། །གང་དང་ལྡན་ན་བདག་ཅག་རྣམས། །སེམས་ཅན་དོན་
ནི་བྱེད་འགྱུར་བ། །གསང་སྤྱོད་ཡོངས་རྫོགས་བཤད་དུ་གསོལ། །ཅེས་ལན་གསུམ་དུ་གསོལ་བ་
བཏབ་ཅིང་མཎྜལ་དང་མེ་ཏོག་གིས་མཆོད་དེ། དེ་ནས་སེམས་དཔས་བཟུང་བ་ལ། །ཞི་བའི་
བཟུང་བ་ནི། དེ་ནས་པཾ་ཞེས་བྱ་བས་རང་ཉིད་སྤྱནརས་གཟིགས་སུ་བསྒོམས་ཏེ། བགེགས་
208

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
ཐམས་ཅད་ལ་སྙིང་རྗེའི་མིག་གིས་བལྟས་ནས་རང་གི་སྙིང་གའི་ཟླ་བ་ལ་གནས་པའི་སྔགས་ཀྱི་
འོད་ཟེར་གྱིས་བགེགས་ཐམས་ཅད་ཀྱི་གདུག་པ་ཞི་བར་བསམས་ཏེ་ལྟས་བརྟག་གོ
།
གལ་ཏེ་མཚན་མ་ངན་ན། ཧཱུཾ་ཞེས་པས་རང་ཉིད་རྡོ་རྗེ་སེམས་དཔར་བསྒོམས་ནས། ཡིད་
ཀྱིས་སངས་རྒྱས་ཐམས་ཅད་ལ་ཕྱག་བྱས་ཏེ།
བྱང་ཆུབ་ཀྱི་སེམས་མངོན་དུ་བྱས་ལ་བྱམས་པ་
དང་སྙིང་རྗེའི་མིག་གིས་སེམས་ཅན་གྱི་ཁམས་ལ་བལྟས་པས་དག་པར་བྱས་ཏེ། དྲི་ཞིམ་གྱིས་
ལག་པ་བྱུགས་ནས། ན་མཿས་མནྟ་བུད་དྷཱ་ནཱཾ། སརྦ་མ་ཐཱ་ཨ་ཨཱ་ཨཾ་ཨཿ ཞེས་དྲན་ཞིང་རྡོ་རྗེ་ཁུ་
ཚུར་དཀུ་གཡོན་དུ་བཅང་བར་བྱའོ། །དེ་ནས་ཁྲོ་བོས་བཟུང་བ་ལ་གོ་ཆ་བགོ་བ་ནི། རང་ཉིད་ཧྭ་
ལས་འཇམ་དཔལ་གཞོན་ནུ་ཡིད་ཙམ་ཁྲོས་པར་བསྒོམས་ནས། ལག་པ་གཡས་པ་བཏེགས་ནས་
སུ། །སྟེང་གི་ཕྱོགས་སུ་ཡོངས་བསྐྱོད་ན། །སྡང་བ་རྣམས་ནི་བསྐྲད་པར་འགྱུར། །སྐྱོད་བྱེད་
རྣམས་ཀྱང་གཡོ་བར་འགྱུར། །བཅུམས་ཀྱི་ཚུལ་དུ་བྱས་ནས་སུ། །ལག་པ་གཡས་པ་བཏེགས་
བྱས་ལ། །རྣལ་འབྱོར་པས་ནི་མཚོག་མར་བཞག །ཁ་ཞེས་བྱ་བར་རབ་ཕྲེང་ཅན། །ཐིག་ལེ་དང་ནི་
བཅས་པར་ཡང་། །སྤྱི་བོའི་སྟེང་དུ་གཞག་པར་བྱ། །མེ་ལྕེ་ཕྲེང་ཀུན་རབ་ཏུ་འབར། །ཕྱོགས་བཅུ་
ཀུན་ཏུ་ལམ་མེ་བ། །རྡོ་རྗེ་གཙུག་ཏོར་གཙུག་ཏོར་ཆེ། །གཙུག་ཏོར་སྟེང་ན་གནས་པ་ཡིན། །
སྔགས་ལ་བཛྲ་ཧོ་ཁཾ་སྭཱ་ཧཱ། ལག་པ་དེ་ཉིད་མཛུབ་བསྒྲེངས་ལ། །བཏེག་པ་སྨིན་མ་གཉིས་
བསྒྲེངས་ཏེ། །སྔགས་པས་ཧ་ཞེས་བྱ་བ་ནི། །སྐེད་གཉིས་དང་ནི་ལྡན་པར་བཞག །སྔགས་ལ་ཧོ་
ཧཱུཾ་སྭཱ་ཧཱ། རྡོ་རྗེ་སྨིན་མའི་ཕྱག་རྒྱའོ། །གོང་མོ་སྒྲེང་བའི་ཚུལ་གྱིས་སུ། །ལག་པ་དེ་ཉིད་བཏེགས་
ནས་ནི། །ཧ་ཞེས་བྱ་བ་མིག་གཉིས་སུ། །སྐེད་གཉིས་དང་ནི་ལྡན་པར་བཞག །སྔགས་ལ་བཛྲ་ཧོ་
ཧི་སྭཱ་ཧཱ། ལག་པ་དེ་ཉིད་བཏེགས་ནས་སུ། །ཧ་ཞེས་བྱ་བ་སྟོབས་ལྡན་པར། །མཐེའུ་ཆུང་སྒྲེང་
བའི་ཚུལ་གྱིས་སུ། །རྡོ་རྗེ་སྣ་ལ་གཞག་པར་བྱ། །སྔགས་ལ་བཛྲ་ཧོ་ཧ་སྭཱ་ཧཱ། རྡོ་རྗེ་སྣ་ཡི་ཕྱག་
209

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྒྱའོ། །མཐེའུ་ཆུང་སྒྲེང་བའི་ཚུལ་གྱིས་སུ། །ལག་པ་དེ་ཉིད་བཏེགས་ནས་ནི། །སྔགས་པས་རྣ་བ་
གཉིས་ཀ་ལ། །ཧེ་ཞེས་བྱ་བ་གཞག་པར་བྱ། །སྔགས་ལ་བཛྲ་ཧེ་ཧེ་སྭཱ་ཧཱ། རྡོ་རྗེ་བའི་ཕྱག་རྒྱའོ། །
མཐེ་བོང་སྒྲེང་བའི་ཚུལ་གྱིས་སུ། །ལག་པ་དེ་ཉིད་བཏེགས་ནས་ནི། །སྔགས་ལ། ཧ་ཞེས་བྱ་སྐེད་
གཉིས་ཅན། །རྟུལ་ཞུགས་ཅན་གྱིས་བཞིག་པར་བྱ། །སྔགས་ལ་བཛྲ་ཧོ་ཧཱུཾ་སྭཱ་ཧཱ། རྡོ་རྗེ་མེ་ཡི་
ཕྱག་རྒྱའོ། །སྔགས་ཤེས་པས་ནི་མཐེབ་བསྒྲེངས་ཏེ། །ལག་པ་དེ་ཉིད་བཏེགས་ནས་སུ། །ཧ་ཞེས་
བྱ་བའི་ཐིག་ལེ་ཅན། །ལྕེ་ཡི་གནས་སུ་གཞག་པར་བྱ། །སྔགས་ལ་བཛྲ་ཧཾ་ཧཾ་སྭཱ་ཧཱ། རྡོ་རྗེ་ལྕེ་ཡི་
ཕྱག་རྒྱའོ། །ལག་པ་གཡོན་པ་བཏེགས་ནས་སུ། །སྔགས་པས་ནུ་མཇིང་གཉིས་ཀར་ཡང་། །ར་
ཞེས་བྱ་བ་གཞག་བྱ་སྟེ། །སྐེད་གཉིས་དང་ནི་ལྡན་པའོ། །སྔགས་ལ་བཛྲ་ཧོ་ཏ་ར་སྭཱ་ཧཱ། རྡོ་རྗེ་ནུ་
མཇིང་ཕྱག་རྒྱའོ། །ལག་པ་གཡོན་པ་དེ་ཉིད་ནི། །མགུལ་བའི་གནས་སུ་གཞག་པར་བྱ། །ར་ཞེས་
བྱ་བ་སྐེད་གཉིས་ཅན། །མཛུབ་མོའི་རྩེ་མོར་གཞག་པར་བྱ། །སྔགས་ལ་བཛྲ་ཧོ་ཧྲིསྭཱ་ཧཱ། །
དཔལ་བེའུ་རྡོ་རྗེའི་ཕྱག་རྒྱའོ། །ལག་པ་དེ་ཉིད་བཏེགས་ནས་སུ། །མཁས་པས་མཆན་ཁུང་
ཕྱོགས་སུ་བཞག །ར་ཞེས་བྱ་བའི་ཐིག་ལེ་ཅན། །དེར་ནི་ལེགས་པར་གཞག་པར་བྱ། །སྔགས་ལ་
བཛྲ་ཧོ་ར་སྭཱ་ཧཱ། རྡོ་རྗེ་མཆན་ཁུང་ཕྱག་རྒྱའོ། །ལག་པ་དེ་ཉིད་བཏེགས་ནས་སུ། །སོར་མོ་སྲིན་
ལག་ཚུལ་གྱིས་ནི། །རང་ཉིད་ཚེག་དང་བཅས་པར་ཡང་། །ལག་པ་གཉིས་ལ་གཞག་པར་བྱ། །
སྔགས་ལ་བཛྲ་ཧོ་ར་སྭཱ་ཧཱ། །རྡོ་རྗེ་དགའ་བའི་ཕྱག་རྒྱའོ། །ལགས་པ་དེ་ཉིད་བཏེག་ནས་སུ། །
སྔགས་པས་སྙིང་གའི་སྟེང་དུ་ནི། །ར་ཞེས་བྱ་བ་རྣ་རུ་ཅན། །ཇི་ལྟར་བཞིན་དུ་གཞག་པར་བྱ། །
སྔགས་ལ་བཛྲ་ཧོ་རོ་སྭཱ་ཧཱ། རྡོ་རྗེ་སྙིང་གི་ཕྱག་རྒྱའོ། །ལག་གཡས་དམ་པ་སྤྱིན་བྱས་པས། །
མཁས་པས་སོར་མོ་མཛུབ་མོ་ཡིས། །སྙིང་ག་ནས་ནི་སོར་གཉིས་སུ། །སྐེད་གཉིས་ལྡན་པའི་བ་
བཞག་གོ །སྔགས་ལ་བཛྲ་ཧོ་བ་སྭཱ་ཧཱ། རྡོ་རྗེ་ཡན་ལག་ཕྱག་རྒྱའོ། །ལག་པ་དེ་ཉིད་སྨད་ནས་སུ། །
210

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
རཱཨཏྠོ
"":
གོང་མོ་བ་ཞེས་བྱ་བ་གཉིས། །སྐེད་གཉིས་དང་ནི་ལྡན་པར་བྱ། །རྩི་བ་ལོགས་གཡོན་པར་གཞག་
པར་བྱ། །སྔགས་ལ་བཛྲ་ཧོ་བཱི་བཱི་སྭཱ་ཧཱ། རྡོ་རྗེ་རྩིབ་ལོགས་ཕྱག་རྒྱ་འོ། །ལག་པ་དེ་ཉིད་བཏེགས་
ནས་སུ། །མཁས་པས་རྩིབ་ལོགས་གཡས་པར་ནི། །བ་ཞེས་བྱ་བའི་ཐིག་ལེ་ཅན། །མཐེའུ་ཆུང་
སོར་མོ་གཞག་པར་བྱ། །སྔགས་ལ་བཛྲ་ཧོ་བཾ་སྭཱ་ཧཱ། རྩིབ་ལོགས་གཡས་པ་རྡོ་རྗེ་ཕྱག་རྒྱའོ།
ལག་པ་དེ་ཉིད་བཏེགས་ནས་སུ། །མཐེ་བོང་དང་ནི་གོང་མོ་གཉིས། །བ་ཞེས་བྱ་བའི་ཐིག་ལེར་
བྱས། །རྣ་རུ་རྟགས་ཅན་ལྟེ་བར་བཞག །སྔགས་ལ་བཛྲ་ཧོ་བཾ་སྭཱ་ཧཱ། རྡོ་རྗེ་ལྕེ་ཡི་ཕྱག་རྒྱའོ། །ལག་
པ་དེ་ཉིད་བཏེགས་ནས་སུ། །ལྟེ་བའི་འོག་གི་སོར་གཉིས་སུ། །བ་ཞེས་བྱ་བའི་ཐིག་ལེ་ཅན།
གཉིས་བཤིབས་མཛུབ་མོའི་རྩེ་མོར་བཞག །སྔགས་ལ་བཛྲ་ཧཾ་བྃ་བྃ་སྭཱ་ཧཱ། རྡོ་རྗེ་ཟླ་བ་སྡུག་གི་
ཕྱག་རྒྱའོ། །
ལག་པ་དེ་ཉིད་བཏེགས་ནས་སུ། །སྐེད་པའི་ཕྱོགས་སུ་བློ་ལྡན་གྱིས། །སོར་མོ་གོང་མོའི་
ཚུལ་གྱིས་སུ། །སྐེད་གཉིས་ལྡན་པའི་བ་བཞག་པའོ། །སྔགས་ལ་བཛྲ་ཧོ་བེ་སྭཱ་ཧཱཧྭ། རྡོ་རྗེ་སྐེད་
པའི་ཕྱག་རྒྱའོ། །ལག་པ་གཡོན་པ་ཁས་སྦུབ་གཡས་པ་དེའི་སྟེང་དུ་བཀན་ཏེ། ལག་པ་གཉིས་
སྣོལ་མར་སྦྱར་ལ། མཐེ་བོང་མཐེའུ་ཆུང་ཕན་ཚུན་དུ་རྡོ་རྗེ་བཅིངས་པའི་ཚུལ་གྱིས་བྱས་ཏེ། མཛུབ་
མོ་བསྒྲེངས་ལ། གཡོན་རོལ་ནས་སོར་མོ་ཐམས་ཅད་ཀྱིས་གོ་བགོ་བའི་ཚུལ་དུ་བསྐོར་རོ། །རྡོ་རྗེ་
གོ་བགོ་བའི་ཕྱག་རྒྱ་སྟེ། སྔགས་ལ་བཛྲ་ཧཾ་ཧ་སྭཱ་ཧཱ། མཐེ་བོང་གཉིས་ནི་ཕྱེས་ནས་སུ། །གཡས་
ལོགས་སུ་ནི་ཡོངས་སུ་འཕང་། །ཚངས་ལ་སོགས་པའི་ལྷ་བསྐྲད་ནས། །སྡང་སེམས་རྣམས་ལྟ་
སྨོས་ཅི་དགོས། །རྡོ་རྗེ་འཁོར་ལོའི་ཕྱག་རྒྱ་ཞེས། །རྒྱལ་བ་དམ་པ་རྣམས་ཀྱིས་གསུངས། །འདི་
གཞག་བྱ་བའི་ཚུལ་གྱིས་སུ། །རྒྱལ་བ་དམ་པར་གྱུར་པ་ཡིན། །སྔགས་པ་བཛྲ་ཧོ་མཾ་བཾ་སྭཱ་ཧྭ